Valērijs Agešins

Latvijas Republikas Saeimas deputāts, 
„Saskaņas Centra” Saeimas frakcijas priekšsēdētāja biedrs

Informācija par deputātu
Dzimšanas gads: 1972 

Dzīves vieta: Liepāja

Ievēlēts no saraksta: "Saskaņas Centrs"
Izglītība: augstākā 
1994. gadā absolvējis Kaļiņingradas valsts universitāti, vēsturnieks, vēstures pasniedzējs; 
1998. gadā Latvijas Universitātē ieguvis pedagoģijas maģistra grādu; 
2002. gadā absolvējis Baltijas Krievu institūtu, jurists.

Darba pieredze: 
2011. gadā ievēlēts par 11.Saeimas deputātu (ārkārtas vēlēšanas) un atkārtoti kļuva par "Saskaņas Centra" Saeimas frakcijas priekšsēdētāja biedru. Saeimas Juridiskās komisijas sekretārs, Saeimas Nacionālās drošības komisijas loceklis.
2010. gadā ievēlēts par 10.Saeimas deputātu un kļuva par "Saskaņas Centra" Saeimas frakcijas priekšsēdētāja biedru. Saeimas Juridiskās komisijas priekšsēdētājas vietnieks, Saeimas Eiropas lietu komisijas loceklis.
2006. gadā oktobrī ievēlēts 9.Saeimā. „Saskaņas Centra” frakcijas priekšsēdētāja biedrs. Strādā Saeimas Juridiskajā komisijā un Eiropas lietu komisijā. 
2002. gadā ievēlēts 8. Saeimā. Specializācija — juridiskie jautājumi. 

Kopš 1999. gada un līdz šim laikam - Konstitucionālisma teorijas, Latvijas un ārvalstu konstitucionālo tiesību, Cilvēktiesību, Eiropas Savienības likumdošanas un tiesību pamatu pasniedzējs (Baltijas Starptautiskā akadēmija, lektors, docents), vairāku vēstures mācību līdzekļu autors. Pēdējo 14 gadu laikā BSA Liepājas filiāles studenti vairakkārt atzinuši V. Agešinu par labāko pasniedzēju. 
2001. - 2002. g. — Liepājas domes Nodarbinātības komisijas loceklis, Liepājas domes Sabiedriskās saskaņas komisijas priekšsēdētāja vietnieks. 
1995. - 1999. g. — tiesību pamatu pasniedzējs Sociālo tehnoloģiju institūtā. 
1994. - 2002. g. — vēstures pasniedzējs Liepājas 2. vidusskolā. 

Valodas: latviešu, krievu, angļu

Vaļasprieks: futbols, peldēšana, volejbols, basketbols





